**ESF VAHENDITEST RAHASTATAVA TÄISKASVANUTE TÄIENDUSKOOLITUSE ÕPPEKAVA**

1. **Üldandmed**

|  |  |
| --- | --- |
| Õppeasutus: | Tallinna Tervishoiu Kõrgkool |
| Õppekava nimetus: *(venekeelsetel kursustel nii eesti kui vene keeles)*: | Triaažiõdede koolitusprogramm |
| Õppekavarühm: *(täiendus- koolituse standardi järgi)* | Õendus ja ämmaemandus |
| Õppekeel: | eesti |

1. **Koolituse sihtgrupp ja õpiväljundid**

|  |
| --- |
| **Sihtrühm ja selle kirjeldus ning õppe alustamise nõuded.** *Ära märkida milliste erialaoskuste, haridustaseme või vanusegrupi inimestele koolitus on mõeldud ning milline on optimaalne grupi suurus; ära tuua kas ja millised on nõuded õpingute alustamiseks.*  **Sihtrühm:** Õe põhiõppe läbinud Ida-Tallinna Keskhaigla Erakorralise meditsiini keskuses (EMK) töötavad õed.  Grupi suurus: maksimaalselt 20 õppijat  **Õppe alustamise nõuded:**  Õe põhiõppe läbimine  Töötamine EMK-s õena |
| **Õpiväljundid.** *Õpiväljundid kirjeldatakse kompetentsidena, mis täpsustavad, millised teadmised, oskused ja hoiakud peab õppija omandama õppeprotsessi lõpuks.*  Õppija õppeprotsessi lõpus:  teab triaaži põhimõtteid ja töökorraldust triaažis;  tunneb triaažiga seotud seadusandlust ning oskab käituda kriisi- ja hädaolukorras;  oskab võtta anamnees, õigesti dokumenteerida eHealth keskkonnas;  oskab läbi viia tõhusat suhtlemist patsiendi ning patsiendi lähedasega, pöörab tähelepanu patsiendiõpetusele;  teab erinevate haigusseisundite käsitlust, oskab teostada patsiendi läbivaatust triaažis erinevate haigusseisundite korral. Teab, millele tähelepanu pöörata patsiendi kaebuste puhul;  oskab teostada erinevaid spetsiifilisi õendustoiminguid. |
| **Õpiväljundite seos kutsestandardi või tasemeõppe õppekavaga.** *Tuua ära vastav kutsestandard ning* ***numbriline viide konkreetsetele kompetentsidele****, mida saavutatakse.*  Õpiväljunditel on otsene seos õe põhiõppe õppekavaga. |
| **Põhjendus.** *Tuua põhjendus* *koolituse sihtrühma ja õpiväljundite valiku osas.*  Triaaž on haigete jaotamine kategooriatesse abivajamiskiiruse alusel vastavalt patsiendi seisundile ning võimalikule ohule tema elule ning tervisele. Triaaž haiglas on patsiendi seisundi kliiniline hindamine võttes arvesse nii patsiendi kaebusi kui tema üldseisundit. Triaaži teostab reeglina triaažiõde. Kõrgkooli õe põhiõppes käsitletakse triaaži teemat vähe. Õdede väljaõpe toimub töökeskkonnas. Selleks, et tagada ühtne kvaliteet, on vajalik EMK õdede ühtne triaažialane väljaõpe. |

1. **Koolituse maht**

|  |  |
| --- | --- |
| **Koolituse kogumaht** akadeemilistes tundides: | **56** |
| Kontaktõppe maht akadeemilistes tundides: | **52** |
| sh auditoorse töö maht akadeemilistes tundides:  *(õpe loengu, seminari või muus koolis määratud vormis)* | **26** |
| sh praktilise töö maht akadeemilistes tundides:  (*õpitud teadmiste ja oskuste rakendamine õppekeskkonnas*) | **26** |
| Koolitaja poolt tagasisidestatava iseseisva töö maht akadeemilistes tundides: | **4** |

1. **Koolituse sisu ja õppekeskkonna kirjeldus ning lõpetamise nõuded**

|  |
| --- |
| **Õppe sisu ja õppekeskkonna kirjeldus.** *Tuua peamised teemad ja alateemad* ***sh eristada auditoorne ja praktiline osa.*** *Esitada õppekeskkonna lühikirjeldus, mis on*  *õpiväljundite saavutamiseks olemas. Loetleda kursuse kohustuslikud õppematerjalid (nt õpikud vmt) kui need on olemas. Kui õppijalt nõutakse mingeid isiklikke õppevahendeid, tuua ka need välja.*  **Õppe sisu:**  Õpe koosneb kaheksast moodulist, mis moodustavad ühe terviku.    **MOODUL NR 1**  Teooria: 4 akadeemilist tundi   1. Sissejuhatus (koolituse eesmärk, läbimistingimused; hindamismetoodika). 2. Iseseisev õendustöötaja ITKs (näiteid iseseisvast õendustegevuses kirurgiakliinikus / ITKs). 3. Triaaži ajalugu (triaaži algus; muutmine ajas; triaaži jõudmine Eestisse). 4. Triaaž kui Eesti tervishoiukorralduse osa (tervishoiukorraldus ja seadusandlus, mis otseselt mõjutavad triaaži tööd; üldised tervishoiutöötaja seadusjärgsed kohustused; triaaži normatiivdokumendid haiglas ja Eestis. 5. Triaaži üldine töökorraldus (tööpäeva algus; varustuse kontroll ja kontrollkaardid; koostöö klienditeenindusega; triaažikeskkonna (triaažisüsteemi) kasutamine eHealthis; silmatriaaži erinevused; ülesanded vahetuse jooksul; kommunikatsioon ravitsooniga; kommunikatsioon kiirabiga; sidevahendite kasutamine; ootesaali jälgimine; ootesaali erakorralise situatsiooni lahendamine; julgeoleku tagamine ja koostöö turvateenitusega ehk märka probleemi enne, kui see muutub suureks). 6. Kriisohje ja toimepidevuse plaan, seos EMK-ga. Triaažijuhend hädaolukorras.   **MOODUL NR 2**  Teooria: 4 akadeemilist tundi   1. Anamnees kui keskse tähtsusega tegevus (kuidas võtta anamneesi? mida küsida ja millele tähelepanu pöörata?) 2. Suhtlus keerulise patsiendiga 3. Patsiendiõpetus 4. Patsiendi lähedane EMO-s.   **MOODUL NR 3**  Teooria: 4 akadeemilist tundi   1. Neuroloogilise kaebusega haige läbivaatus triaažis (insuldi sümptomid; peavalu diferentseerimine ja silmarõhu mõõtmine). 2. Infektsioonid, mürgistus, alaselja- ja jalavalu. 3. Normaalne kardiogramm ja selle osad ning supraventrikulaarsed rütmihäired (sh EKG lugemine).   **MOODUL NR 4**  Teooria: 4 akadeemilist tundi   1. Kõhuvaluga patsiendi läbivaatus triaažis. 2. Erakorralises seisundis günekoloogiline haige.   **MOODUL NR 5**  Teooria: 4 akadeemilist tundi   1. Traumatoloogilise patsiendi läbivaatus (värske ja vana ortopeedilise probleemi eristamine). 2. Kipsi panemisel osalemine, patsiendi nõustamine. 3. Haavade käsitlus.   **MOODUL NR 6**  Teooria: 4 akadeemilist tundi  1. Silmahaige läbivaatus triaažis (sh silmarõhu mõõtmine).  2. KNK haige käsitlus triaažis.  **MOODUL NR 7**  Praktika: 2 tundi   1. Õendustegevuse dokumenteerimine (eHealthis).   **MOODUL NR 8**  Praktika: 24 tundi  Teooria: 2 tundi   1. 24 h triaažis osalemist koos kohustusega pidada päevikut tekkinud probleemide kirjeldamiseks ja aruteluks**.** 2. Arutelu 2 akadeemilise tunni ulatuses   **Õppekeskkonna kirjeldus:**  Teooria õpe viiakse läbi Ida-Tallinna Keskhaigla koolitusruumides.  Praktiline väljaõpe toimub Ida-Tallinna Keskhaigla EMK-s (st töökeskkonnas). |
| **Nõuded õppe lõpetamiseks, sh hindamismeetodid ja –kriteeriumid.** *Nõutud on vähemalt 70% kontakttundides osalemine. Kirjeldada,* ***kuidas hinnatakse******õpiväljundite saavutamist****.*  Nõutud on vähemalt 80% kontakttundides osalemine ning 100% praktikatundide läbimine. |

1. **Koolitaja andmed**

|  |
| --- |
| **Koolitaja andmed.** *Tuua ära koolitaja(te) ees- ja perenimi ning kursuse läbiviimiseks vajalikku kompetentsust näitav kvalifikatsioon või vastav õpi- või töökogemuse kirjeldus.*  Kätlin Pallo, ITK kirurgiakliiniku õendusjuht.  Koolitajatena osalevad Ida-Tallinna Keskhaigla õed, arstid ja õendusjuhid (iga teema eriala spetsialistid).  Teooria läbiviimine: lektoritöö hulk 26 tundi (ITK arstid ja õed).  Praktika läbiviimine: juhendamise hulk 24 tundi ühe õppija kohta ja 2 tundi grupi kohta. |

**Õppekava koostaja:**   
*/Kätlin Pallo, Ida-Tallinna Keskhaigla, Kirurgiakliiniku õendusjuht, katlin.pallo@itk.ee/*